15. ΝΟΜΟΘΕΤ. ΔΙΑΤΑΓΜΑ υπ’ αριθ. 240 της 12/12 Δεκ. 1973 (ΦΕΚ Α΄ 323) Περί τροποποιήσεως διατάξεων τινών του Ν. Δ. 165/1973 «περί Οργανισμού Τηλεπικοινωνιών της Ελλάδος» και ρυθμίσεως συναφών προς αυτάς θεμάτων. Άρθρ.1.-1.Από της 3ης Δεκ. 1973 κηρύσσεται λήξασα η κατά τας διατάξεις της παρ. 1 του άρθρ. 42 του Ν. Δ. 165/1973 θητεία των εν αυταίς Διοικητού και Υποδιοικητού της Α. Ε. «Οργανισμός Τηλεπικοινωνιών Ελλάδος», μη καταβαλλομένης αυτοίς οιασδήποτε αποζημιώσεως επί τη ως άνω αιτία. 2.Δια Π. Δ/των, εκδιδομένων προτάσει του Υπουργού Μεταφορών και Επικοινωνιών, δύναται να κηρύσσηται λήξασα και η κατά τας αυτάς ως άνω διατάξεις του Ν. Δ. 165/1973 θητεία των λοιπών μελών του Διοικητικού Συμβουλίου της Εταιρείας, άνευ ωσαύτως καταβολής αυτοίς οιασδήποτε αποζημιώσεως. Άρθρ.2.-1.Διαρκούντος του υπό της παρ. 1 του άρθρ. 42 του Ν. Δ. 165/1973 οριζομένου χρόνου, δια Π. Δ/τος, εκδιδομένου προτάσει του Υπουργού Μεταφορών και Επικοινωνιών, διορίζεται ο Διοικητής της Εταιρείας ως και ο Υποδιοικητής και τα μέλη του Διοικητικού Συμβουλίου αυτής, ων η θητεία ήθελε κυρηχθή λήξασα, συμφώνως τω παρόντι. Κατά τον αυτόν τρόπον ενεργείται ελευθέρως και η αντικατάστασις απάντων ή τινών τούτων. 2.Ειδικώς το κατ’ αρθρ. 18 παρ. 2 του Ν. Δ. 165/1973 θεσπιζόμενον, ως προς τους υπαλλήλους της Εταιρείας ασυμβίβαστον δεν ισχύει δια τον κατά την προηγουμένην παράγραφον του παρόντος άρθρου διορισμόν ως Διοικητού και Υποδιοικητού των Γενικών Διευθυντών αυτής. Ούτοι, εφ’ όσον χρόνον  κατέχουν την θέσιν Διοικητού ή Υποδιοικητού, τελούν εν αναστολή της μετά της Εταιρείας σχέσεως εργασίας των, συνεχίζεται όμως, άνευ διακοπής, η παρά τω Ταμείω Ασφαλίσεως Προσωπικού Ο. Τ. Ε. ασφάλισις αυτών. Μετά την λήξιν της θητείας των, ως Διοικητού ή Υποδιοικητού ή την οπωσδήποτε αποχώρησίν των εκ των θέσεων τούτων, ούτοι επανέρχονται αυτοδικαίως εις την Υπηρεσίαν επί το πρότερον κατεχομένω βαθμώ, ο δε εν τω μεταξύ διαδραμών χρόνος λογίζεται ως χρόνος πραγματικής υπηρεσίας εν τω βαθμώ τούτω, δια πάσας τας συνέπειας. 3.Δια Π. Δ/τος, εκδιδομένου προτάσει των Υπουργών Συντονισμού και Προγραμματισμού, Οικονομικών και Μεταφορών και Επικοινωνιών, καθορίζεται η αποζημίωσις των κατά το παρόν άρθρον Διοικητού, Υποδιοικητού, των μελών του Διοικητικού Συμβουλίου της Εταιρείας ως και των λοιπών μετεχόντων εις αυτό προσώπων. Άρθρ.3.-Μέχρι της κατά τας διατάξεις του Ν. Δ. 165/1973 εκλογής Διοικητού, Υποδιοικητού και των μελών του Διοικητικού Συμβουλίου, η Εταιρεία διοικείται υπό του κατ’ άρθρ. 2 του παρόντος οριζομένου Διοικητικού Συμβουλίου, Διοικητού και Υποδιοικητού, συμφώνως τω Α. Ν. 301/1968, εφαρμοζομένων κατά τα λοιπά των διατάξεων των παρ. 2, 3, 4, και 5 του άρθρ. 42 του Ν. Δ. 165/1973. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 